**30.03.2021.**

**E-pasta nosaukums:**

Informācija par valsts atbalstu drošai pašizolācijai viesnīcās

**E-pasta teksts:**

**Nosūtam informāciju par paplašināto valsts atbalstu privātpersonām pašizolācijai Latvijas viesnīcās**

[Pašizolācija viesnīcās var būtiski ierobežot inficēšanās iespēju mājsaimniecībās | Latvijas Investīciju un attīstības aģentūra (liaa.gov.lv)](https://www.liaa.gov.lv/lv/jaunums/pasizolacija-viesnicas-var-butiski-ierobezot-inficesanas-iespeju-majsaimniecibas)

**Atbalsts pašizolācijai tūristu mītnēs.**

Līdzfinansējumu pašizolācijai tūristu mītnēs var saņemt:

* Covid-19 slimnieku kontaktpersonas;
* Covid-19 pacienti ar viegliem slimības simptomiem;
* Covid-19 pacienti pēc ārstēšanās stacionārā, kam vēl saglabājas simptomi;
* Nepilngadīgo Covid-19 pacientu vai slimnieku kontaktpersonu viena pavadošā pilngadīgā persona.

Atbalsta apjoms un ilgums:

* Izmitināšanas pakalpojumu izmaksas tiek segtas 80 % apmērā, bet ne vairāk kā 35 eiro diennaktī;
* Ēdināšanas izmaksas tiek segtas 80 % apmērā, bet ne vairāk kā 10 eiro diennaktī;
* Ja izmitinās nepilngadīga persona, kas ir Covid-19 inficēta vai slimnieka kontaktpersona, tad atbalstu tādā pašā apmērā var saņemt arī viena pavadoša pilngadīga persona;
* Persona veic līdzmaksājumu tūristu mītnei 20 % apmērā gan par izmitināšanas pakalpojumiem, gan par ēdināšanu;
* Izmitināšanas ilgums ir 14 dienas vai ārsta izziņā noteiktais. Pamatojoties uz ārsta izziņu, to būs iespējams pagarināt vēl par 14 dienām.

Kas jādara personai, lai varētu izolēties tūristu mītnē?

* [www.liaa.gov.lv](https://www.liaa.gov.lv/) sadaļā Covid-19 -> [Tūristu mītnes pašizolācijai](https://www.liaa.gov.lv/lv/covid19/turistu-mitnes-pasizolacijai-old) jāizvēlas tūristu mītne.
* Jāsazinās ar tūristu mītni un jāveic rezervācija, pamatojoties uz ārsta izziņu/izrakstu vai atzīmi e-veselības portālā (izdruka vai ekrānšāviņš), vai pozitīvu Covid-19 testa rezultātu (5 dienu laikā tūristu mītnei ir jāiesniedz ārsta izziņa).

Atbalsts pieejams līdz 2021. gada 31. maijam.

LIAA tālrunis papildu informācijai: +371 68803505
Ērtākai un ātrākai informācijas apmaiņai aicinām rakstīt e-pastu uz jautājumi@liaa.gov.lv.

Informācija LIAA mājaslapā:

[Tūristu mītnes pašizolācijai | Latvijas Investīciju un attīstības aģentūra (liaa.gov.lv)](https://www.liaa.gov.lv/lv/covid19/turistu-mitnes-pasizolacijai)

Materiālus krievu un latviešu valodās par pašizolāciju tūristu mītnēs skatīt pielikumā.

